Author: Knygu skaneris

Atsisveikinimas su istoriniu ąžuolu
Irma BAJORŪNE
Šeštadienį, rugsėjo 17 dieną, 12 valandą prie istorinio Šaravų ąžuolo šv. Mišias aukos Josvainių parapijos klebonas Edvinas Rimavičius, giedos sakralinės muzikos ansamblis .Giesmė", dalyvaus Kėdainių šaulių kuopos nariai.
Keturioliktą kartą aukojamomis šv. Mišiomis tęsiama prieškario tradicija. Pasakojama, kad 1863 metų sukilimo metu po šiuo ąžuolu rinkdavosi sukilėliai, o ant ąžuolo šakų buvo pakarti keturi kunigai, sukilimo dalyviai. Šiomis dienomis per apeigas meldžiamasi už sukilėlius ir už Lietuvos laisvės kovų dalyvių atminimą.
Šių metų šv. Mišios bus aukojamos ne prie pat ąžuolo, nes 1960 metais gamtos paminklu paskelbtas ąžuolas jau nudžiūvo.
„Sausos medžio šakos nuo vėjo gali lūžti ir sužaloti po medžiu stovinčius žmones, todėl ąžuolą aptvėrėme apsaugos juosta, - pasakojo Skaistgirių girininkijos girininko pavaduotojas Arvydas Kindurys. -Sv. Mišios bus aukojamos greta esančioje aikštelėje, kurioje auga iš to paties Šaravų ąžuolo išaugintas jo klonas."
Pasak Kėdainių miškų urėdijos urėdo pavaduotojo Kazio Vutenco, Aplinkos ministerijai ir Valstybinei saugomų teritorijų tarnybai perduota žinia apie tai, jog ąžuolas nudžiūvęs ir pasiūlyta išbraukti jį iš Gamtos paminklų sąrašo.
„Planuojame ąžuolą nupjauti ir iš jo kamieno sukurti koplytėlę ar koplytstulpį, kuris būtų pastatytas ten pat, augusio ąžuolo vietoje, - sakė K. Vutencas. - Šiuo metu laukiame komisijos sprendimo dėl tolesnio istorinio Šaravų ąžuolo likimo."

Rinkos aikštė, 2011, rugs. 17, priedas „Šeštadienio popietei“, p. 2